b'\n_START_ARTICLE_\nKniksenprisen\n_START_PARAGRAPH_\nKniksenprisen var en pris til norske fotballspillere, trenere og dommere som ble delt ut hvert \xc3\xa5r fra 1990 til 2013 av interesseforeningen Norsk Toppfotball etter en avstemning blant norske eliteseriespillere. Vinnerne mottok Per Ungs kniksenstatuett. Kniksenprisen var oppkalt etter Roald \xc2\xabKniksen\xc2\xbb Jensen. Kniksens hederspris blir utdelt ogs\xc3\xa5 etter 2013, mens de \xc3\xb8vrige vinnerkategorier i 2014 og 2015 ble kalt Gullballen.'